Jasmine Fioren kuva, jonka poliisi julkaisi katoamisen jälkeen 17. elokuuta 2009.**Jasmine Fioren murha** tapahtui 15. elokuuta 2009. Fiore (syntyjään Jasmine Lepore) oli kalifornialainen uimapukumalli. Hänen alaston ruumiinsa löydettiin 15. syyskuuta 2009 kuristettuna ja tungettuna matkalaukkuun. Fioren jäänteet oli silvottu tunnistamisen estämiseksi; tutkijat onnistuivat lopulta selvittämään hänen henkilöllisyytensä hänen silikonirintojensa sarjanumeron perusteella. Kuollessaan Fiore oli 28-vuotias.

Hänen miehensä, entinen tosi-tv-kilpailija Ryan Alexander Jenkins oli ainoa epäilty. 23. elokuuta 2009 Jenkins löydettiin itsemurhan tehneenä kanadalaisesta hotellihuoneesta. Hän oli 32-vuotias.

Tausta
------

Fiore oli uimapukumalli ja näyttelijä, joka toimi usein myös body painting -mallina. Hän esiintyi Las Vegasin kasinoilla. Hän oli näytellyt myös aikuisviihdemainoksissa ja oli aikaissa avata oman kuntosalinsa.

### Avioliitto

Fiore tapasi kanadalaissyntyisen Ryan Jenkinsin Las Vegasin kasinolla pian sen jälkeen, kun Jenskins oli osallistunut VH1-kanavalla esitettyyn tosi-tv-ohjelmaan *Megan Wants a Millionaire*, jossa nainen etsii itsellen varakasta miestä. Kaksi päivää myöhemmin – 18. maaliskuuta 2009 – pari avioitui Las Vegas Stripissa.

Jenskinsin rikosrekisteristä käy ilmi, että häntä syytettiin kesäkuussa 2009 Clarkin piirikunnassa tapahtuneesta Fioreen kohdistuneesta väkivallasta. Travis Heinrich, joka oli paikalla, kertoi Jenkinsille ja Fiorelle tulleen kiistaa Fioren ystävyydestä Heinrichiin, jonka johdosta Jenkins löi Fiorea, joka putosi läheiseen uima-altaaseen. Jenkinsin oikeudenkäynnin oli määrä alkaa joulukuussa.*lähde?*

Fioren äiti Lisa Lepore väittää, että nämä kaksi taistelivat usein ja että Jenkins oli kateellinen Fioren ystävyyssuhteista entisiin poikaystäviinsä. Ryan Jenkinsin isä Dan Jenkins sen sijaan kertoo Fioren olleen poikansa ainoa ystävä Kaliforniassa ja hänen voineen kadota päiväkausiksi ja valehdella siitä pojalleen.

Lähteet
-------

1. ↑  Friends mourn former swimsuit model, Bonny Doon native *Santa Cruz Sentinel*.  22.8.2009.  Arkistoitu 11.6.2011. Viitattu 5.1.2012. (englanniksi)
2. ↑  Playboy-mallin murhasta epäilty löytyi kuolleena Kanadasta *Iltalehti*.  24.8.2009. Viitattu 5.1.2012.
3. ↑  Fugitive Calgarian charged with murder in US *CBC News*.  20.8.2009. Viitattu 5.1.2012. (englanniksi)
4. ↑  Murder Mystery Ends With Suicide in Canadian Hotel *The New York Times*.  24.8.2009. Viitattu 25.8.2009. (englanniksi)
5. ↑  Party Line Still Running Jasmine Ads *TMZ*. Viitattu 5.1.2012. (englanniksi)
6. 1 2  L.A. Cops Seek Reality Star In Model's Death *cbs5.com*.  21.8.2009.  Arkistoitu 27.8.2009. Viitattu 21.8.2009. (englanniksi)
7. ↑  Pereira, Rita: Jasmine Fiore & Ryan Jenkins Personal & Wedding Photos *bumpshack.com*.  21.8.2009.  Arkistoitu 17.2.2012. Viitattu 5.1.2012. (englanniksi)
8. ↑  Leshchinskaya, Nastacia. "Grim Reality: Jasmine Fiore and Ryan Jenkins", TruTV. Viitattu 5.1.2012. (englanniksi)
9. ↑  Gray, Mark; Silverman, Stephen M.: Friend: Model Feared Ryan Jenkins Before Her Murder *People*.  21.8.2009. Viitattu 5.1.2012. (englanniksi)
10. ↑  Platt, Michael: Jenkins' dad says son died terrified and alone *canoe.ca*.  24.8.2009.  Arkistoitu 26.5.2012. Viitattu 5.1.2012. (englanniksi)